Na osnovu člana 59 Zakona o sportu („Sl.list CG”, br. 44/18), Skupština Paraolimpijskog komiteta Crne Gore je na sjednici održanoj dana 19.06.2020.godine donosi

STATUT
PARAOLIMPIJSKOG KOMITETA CRNE GORE

Opšte odredbe
Član 1

Ovim statutom uređuju se:
·  naziv, sjedište, odnosno adresa sportske organizacije i vrsta sportske organizacije; 
· oznake sportske organizacije (oblik i sadržaj pečata, štambilja, zastave i grba) i način njihove upotrebe; 
· ciljevi, zadaci i aktivnosti sportske organizacije; 
· prava i obaveze osnivača odnosno vlasnika sportske organizacije; 
· prava i obaveze članova sportske organizacije; 
· uslovi i način učlanjivanja i prestanak članstva; 
· način utvrđivanja visine članarine; 
· način i postupak izbora i razrješenja organa sportske organizacije, trajanje mandata i nadležnosti organa sportske organizacije, uslovi za druge organe sportske organizacije; 
· sastav organa sportske organizacije (ime, prezime, prebivalište, odnosno boravište članova); način raspolaganja imovinom sportske organizacije; 
· način rješavanja sporova u vezi sa sportom (arbitraža); ostvarivanje javnosti rada; 
· postupak izrade i usvajanja finansijskih izvještaja; 
· postupak usvajanja statuta, odnosno izmjena i dopuna statuta i drugih opštih akata; 
· druga pitanja od značaja za rad sportske organizacije.

Član 2

Paraolimpijski komitet Crne Gore ( u daljem tekstu POKCG ) je asociacija sportskih organizacija lica sa invaliditetom i ima svojstvo pravnog lica.
POKCG je organizacija koja svoje djelovanje zasniva na načelima paraolimpijskog pokreta i Paraolimpijske povelje Međunarodnog paraolimpijskog komiteta (u daljem tekstu  IPC-a) i na ciljevima razvoja crnogorskog sporta.

Naziv, sjedište i adresa sportske organizacije

Član 3
            Naziv sportske organizacije je Paraolimpijski komitet Crne Gore.
Skraćeni naziv sportske organizacije je POKCG.
            Sjedište sportske organizacije je u Podgorici.
Adresa sportske organizacije je Ul. ,,Radosava Burića’’ 4A Žuta zgrada

Oznake sportske organizacije i način njihove upotrebe
Član 4

POKCG ima pečat i štambilj.
Pečat je okruglog oblika po čijem obodu je ispisan tekst “Paraolimpijski komitet Crne Gore” i “Paralympic committee of Montenegro”. Tekst je napisan latinicom. U sredini pečata se nalazi modifikovani znak POKCG, grb Crne Gore ispod kojeg su tri Agitos latice.
Štambilj je pravougaonog oblika a pored naziva Paraolimpijskog komiteta Crne Gore sadrži i prostor za ispisivanje broja akta i datuma.
POKCG ima logo koji koji je sastoji od crnogorske zastave i tri Agitos latice ispod nje.Oko loga je ispisan tekst “Paraolimpijski komitet Crne Gore” i “Paralympic committee of Montenegro”.

Ciljevi, zadaci i aktivnosti

Član 5
Cilj POKCG je omogućavanje paraolimpijskim sportistima da postignu sportsku izuzetnost, inspirišu i uzbude svijet.
POKCG obavlja poslove kojima se obezbjeđuju uslovi za: podsticanje, razvoj i unapređenje sporta osoba sa invaliditetom (u daljem tekstu OSI), organizaciju i održavanje međunarodnih sportskih takmičenja koja su u nadležnosti IPC- a, a posebno:
   1) promoviše osnovna načela i vrijednosti paraolimpizma u Crnoj Gori;
   2) učestvuje u predlaganju i ostvarivanju politike razvoja sporta u Crnoj Gori;
   3) sprovodi programe od javnog interesa u paraolimpijskom sportu;
   4) podstiče ostvarivanje sportskih rezultata, podržava i sufinansira crnogorske sportiste u sportovima koji su na programu Paraolimpijskih igara i njihovo učestvovanje u nacionalnim sportskim ekipama na Paraolimpijskim, Mediteranskim igrama, svjetskom i evropskom prvenstvu, kao i drugim značajnim sportskim međunarodnim takmičenjima i sportskim manifestacijama sportova koji su na programu Paraolimpijskih igara;
   5) uređuje način ostvarivanja prava i obaveza svojih članova i način upotrebe i zaštite simbola i obilježja IPC-a i POKCG-a;
   6) podstiče saradnju Crne Gore s drugim državama u oblasti sporta;
   7) obrazuje arbitražu za rješavanje arbitražnih sporova u sportovima koji su na programu Paraolimpijskih igara;
   8) predstavlja crnogorski paraolimpijski sport pred IPC-om i odgovarajućim međunarodnim sportskim organizacijama i asocijacijama;
   9) usvaja i primjenjuje Svjetski kodeks protiv dopinga;
   10) preduzima mjere protiv svih oblika diskriminacije, nasilja u sportu i drugih negativnih pojava u sportu;
          11) obavlja i druge poslove koji su utvrđeni Zakonom o sportu i drugim međunarodnim propisima







Prava i obaveze osnivača, odnosno konstituenata POKCG-a

Član 6

Osnivači odnosno konstituenti POKCG-a su sportske organizacije lica sa invaliditetom.


Prava i obaveze članova POKCG

Član 7

Sportske organizacije OSI imaju pravo da se učlane u POKCG.
Sportske organizacije OSI učlanjuju se u POKCG podnošenjem zahtjeva za učlanjenje, Statuta organizacije i potvrde iz Registra sportskih organizacija koji vodi Ministarstvo sporta (u daljem tekstu: Registar).
        POKCG  odlučuje o zahtjevu sportskih organizacija OSI, za članstvo u POKCG-u, u skladu sa statutom.
POKCG dužan je da u roku od 15 dana od dana podnošenja zahtjeva i potvrde iz stava 2 ovog člana učlani sportsku organizaciju OSI.
Sportska organizacija OSI koja se naknadno učlani u POKCG  ima ista prava i obaveze kao i osnivači POKCG-a, osim prava glasa u skupštini, koje stiče nakon proteka šest mjeseci od dana učlanjenja.
POKCG dužan je da u roku od osam dana od dana učlanjenja sportske organizacije OSI, u POKCG obavijesti o tome Ministarstvo.
Članovi POKCG –a  mogu biti i udruženja lica koja obavljaju stručne poslove u sportu OSI , u skladu sa statutom POKCG.
POKCG  je dužan da vodi evidenciju svojih članova.
Odluku o prijemu u članstvo POKCG donosi Skupština POKCG na prvoj sjednici po podnošenju zahtjeva većinom prisutnih delegata. 
Članovi POKCG-a imaju sljedeća prava i obaveze:
· da aktivno učestvuju u radu POKCG,
· da poštuju statut i odluke organa upravljanja,
· da štite interese POKCG
· da biraju i budu birani u organe POKCG
· da budu informisani o radu POKCG-a i njenih organa.

Članstvo u POKCG će prestati:
- dostavljanjem odluke člana o istupanju iz POKCG koju donosi njen nadležni organ
- po odluci Skupštine POKCG prostom većinom glasova prisutnih delegata ukoliko član više ne odgovara zahtijevima koji su potrebni za članstvo u POKCG shodnu Zakonu i pravilima IPC –a 
- po odluci Skupštine POKCG glasanjem  2/3  prisutnih delegata ukoliko član ozbiljno šteti interesima POKCG ili ukoliko krši Statut POKCG, Zakon ili druge propise.
Članovi POKCG ne plaćaju članarinu.
Članovima POKCG zabranjena je upotreba nedozvoljenih stimulativnih (doping sredstva) prema pravilima Svetske antidoping agencije. 
Unutrašnja organizacija 

Član 8

Organi POKCG-a su:
· Skupština POKCG 
· Upravni odbor 
· Predsjednik
POKCG može imati direktora i druge organe u skladu sa Statutom.

Član 9

Sastav organa

Članovi Skupštine POKCG su:

1. Valentina Tadić, Ul ,,Žrtava fašizma'' Budva -Plivački klub OSI “Talas”Budva
2. Blagoje Brajković, Ul ,,Sretena Tošića’’ 12 Pljevlja , Klub sjedeće odbojke “Set”Pljevlja,
3. Nikola Mišurović, Dahna bb, Podgorica -Košarkaški klub OSI “Paramont”Podgorica
4. Jasminko Nokić, , Ul ,,Mašala Tita’’ bb,Rožaje  -Klub kosarke u kolicima”Ibar”Rožaje 
5. Milijana Ćirković,Mojanovići bb, Podgorica -Stonoteniski klub OSI “Luča”Podgorica, 
6. Vesko Lipovina, Ul ,,Bajova’’ bb, Cetinje -Stonoteniski klub OSI “Flip”Cetinje, 
7. Marko Nikolić, Ul: ,,Alekse Backovića’’29Nikšić -Golbal klub “Nikšić”Nikšić,
8. Dragan Gojković, Ul ,,Nikole Tesle ’’ 15,Nikšić -Parabiciklistički klub “Flash”Nikšić, 
9. Radmilo Baranin, Ul ,,Vojvode Maša Đurovića’’ bb,Podgorica -Atletski klub OSI “Vihor “Podgorica
10. Pavle Kasom, Ul ,,Žarka Zrenjanina’’ 25 Nikšić-Skijaški klub OSI “Onogošt” Nikšić, 
11. Ambroz Nikač, Ul ,,Gavrila Principa’’ 39Podgorica  -Streljački klub OSI “Thor”Podgorica
12. Stojan Kukalj, Ul ,,Miloša Mališića’’ 31,Berane -Sportsko rekreativno društvo invalida “Polimlje”Berane
13. Boško Radulović, Petrovac prjevorac bb, Plivački klub osoba sa invaliditetom ,,Mako’’ Podgorica
14. Veselin Joketić Ul ,,Bulevar Revolucije'' Sportsko rekreativno društvo OSI ,, Bar’’ Bar
15. [bookmark: _GoBack]Nikola Kaluđerović  Ul ,,Predgradje br 1 ’’ Cetinje -Stonoteniski klub OSI “Orlov krs”Cetinje,   
16. Vlado Stanišić, Ul,,Nikole Tesle“ br 50- Tekvondo klub OSI ,,S3“ Podgorica 
17.   Zoran Čabarkapa, Ravna rijeka –Bijelo Polje, Stonoteniski klub OSI ,,Leonid“ Bijelo Polje    



Članovi Upravnog odbora su:

Igor Tomić, Ul,, Sarajevska’’ 14 ,Podgorica , predsjednik
Ratko Radović, Ul,Peka Pavlovica’’ 101,Cetinje
Vladan Nikolić, Ul ,,Mosorska’’ 16 ,Podgorica
Veselin Vuković, Ul ,,Berska’’ bb ,Podgorica 
Dejan Bašanović,Botun bb,Podgorica


Predsjednik POKCG je Igor Tomić,Ul,, Sarajevska’’ 14 ,Podgorica 


Generalni sekretar POKCG je Miloš Ranitović, Ul,, Ilijino’’ 34 Šušanj, Bar


Predsjednik Skupštine POKCG  je Goran Macanović, Ul,, Manastirska'' 21 Nikšić


Predsjednik POKCG

Član 10

Predsjednik POKCG  je lice koje zastupa POKCG.
Predsjednik POKCG može pojedina ovlašćenja za zastupanje POKCG-a dati generalnom sekretaru.
Predsjednik POKCG može biti lice koje ima poslovnu sposobnost i ima prebivalište, odnosno boravište u Crnoj Gori.
Mandat predsjednika POKCG traje četiri godine.
Predsjednik POKCG:
   1) predstavlja i zastupa sportsku organizaciju i odgovara za zakonitost rada sportske organizacije;
   2) saziva i predsjedava sjednicama upravnog odbora;
   3) predlaže upravnom odboru generalnog sekretara POKCG;
   4) potpisuje ugovore sa sportistima, i licima koja obavljaju stručne poslove u sportu i druge akte;
   5) dostavlja podatke o sportistima radi upisa u registar sportista koji vodi POKCG 
   6) izvršava odluke skupštine i upravnog odbora;
   7) potpisuje godišnji finansijski izvještaj;
   8) potpisuje Izvještaj o poslovanju;
   9) obavlja i druge poslove u skladu sa zakonom, statutom i aktima sportske organizacije.
Predsjednik POKCG za svoj rad odgovara skupštini sportske organizacije.

Skupština

Član 11

Skupštinu POKCG čini po jedan delegat sportskih organizacija OSI koje su članovi POKCG, s tim  što ne može  imati manje od pet članova.
Mandat skupštine POKCG traje pet godina.
Sportska organizacija OSI  koja je član POKCG ima jednog delegata sa pravom glasa u skupštini POKCG.
Skupština POKCG:
   1) donosi statut POKCG, uz prethodno pribavljenu saglasnost Ministarstva;
   2) donosi godišnji plan rada POKCG;
   3) usvaja izvještaj o poslovanju sportske organizacije za prethodnu kalendarsku godinu;
   4) donosi godišnje finansijske izvještaje sportske organizacije;
   5) donosi sportska pravila;
   6) bira i razrješava predsjednika POKCG, predsjednika skupštine i članove upravnog odbora;
   7) donosi odluke o visini naknada predsjednika i članova organa sportske organizacije;
   8) donosi odluke o prestanku POKCG i raspodjeli preostale imovine;
   9) donosi odluke i o drugim pitanjima za koja statutom nije utvrđena nadležnost drugih organa POKCG.
Skupština zasijeda redovno jedanput godišnje.
Skupština zasijeda vanredno na zahtjev predsjednika skupštine, predsjednika POKCG, odnosno upravnog odbora ili jedne trećine članova skupštine.
Skupština donosi odluke ako je prisutno više od polovine članova skupštine POKCG, većinom glasova prisutnih članova.
Postupak usvajanja, odnosno izmjena i dopuna statuta pokreće se podnošenjem Nacrta Odluke o usvajanju statuta, odnosno izmjeni i dopuni statuta (u daljem tekstu: Nacrt Odluke) koji se podnosi predsjedniku skupštine.
Nacrt Odluke može podnijeti POKCG, upravni odbor i najmanje 1/3 delegata skupštine POKCG.
Nacrt Odluke, u zavisnosti od toga ko je predlagač, predsjednik skupštine upućuje članovima skupštine, predsjedniku POKCG i upravnom odboru.
O Nacrtu Odluke vodi se rasprava na sjednici skupštine na kojoj se daju predlozi, primjedbe i sugestije.
Po završenoj raspravi i usvojenim predlozima, primjedbama i sugestijama, utvrđuje se Predlog Odluke koji se podnosi Ministarstvu sporta na saglasnost.
Nakon davanja saglasnosti na statut, skupština donosi Odluku o izmjeni i dopuni statuta većinom glasova ukupnog broja članova.
Postupak za donošenje Odluke o izmjenam i dopunama Statuta Opštine je istovjetan kao i za donošenje Statuta.
O donošenju Odluke o izmjenama i dopunama Statuta, Skupština odlučuje većinom glasova ukupnog broja članova.
	Postupak usvajanja opštih akata vrši se na isti način kao i postupak usvajanja statuta, odnosno izmjena i dopuna statuta.

Predsjednik skupštine 

Član 12
Predsjednik skupštine POKCG  može biti lice koje ima prebivalište, odnosno boravište u Crnoj Gori.
Mandat predsjednika skupštine POKCG traje pet godina.
Predsjednik saziva i predsjedava sjednicama skupštine POKCG.
Predsjednik skupštine POKCG dužan je da obavještenje o vremenu i mjestu održavanja sjednice skupštine dostavi svim članovima skupštine najkasnije 15 dana prije dana održavanja sjednice skupštine.




Upravni odbor

Član 13

Upravni odbor POKCG  ima najmanje tri člana.
Najmanje jedan član upravnog odbora mora biti sportista koji obavlja sportsku aktivnost u nekom od sportova u kome članovi POKCG obavljaju sportsku djelatnost.
Predsjednik POKCG je predsjednik upravnog odbora.
Mandat upravnog odbora POKCG traje četiri godine.
Upravni odbor POKCG:
   1) sprovodi odluke skupštine POKCG;
   2) sačinjava godišnji izvještaj o poslovanju;
   3) sačinjava godišnji finansijski izvještaj;
   4) predlaže skupštini plan rada;
   5) sačinjava izvještaj o poslovanju za prethodnu godinu;
   6) predlaže skupštini finansijski plan;
   7)donosi odluku o finansiranju aktivnosti članova POKCG
   8) predlaže skupštini visinu naknada predsjedniku i članu organa POKCG;
   9) donosi odluke o učlanjivanju POKCG u saveze i međunarodne sportske organizacije;
   10) bira i razrješava sekretara POKCG;
   11) bira sportistu sa invaliditetom godine;
   12) donosi Poslovnik o svom radu;
   13) obavlja druge poslove u skladu sa zakonom, osnivačkim aktom i statutom POKCG.
Upravni odbor za svoj rad odgovara skupštini POKCG.

Član 14

Sekretar

Adminstrativno - tehničke poslove u POKCG obavlja generalni sekretar.
Generalni sekretar se stara o unošenju podataka o sportistima u registar.
Generalni Sekretar može biti lice koje ima položen stručni ispit za rad u oblasti sporta i potreban nivo obrazovanja.
Potreban nivo obrazovanja iz stava 2 ovog člana je VI nivo obrazovanja.


Imovina

Član 15

POKCG može imati imovinu.
Imovina podrazumijeva imovinska prava bilo koje vrste, nezavisno od toga da li se odnose na dobra materijalne ili nematerijalne prirode, pokretne ili nepokretne stvari, hartije od vrijednosti i druge isprave kojima se dokazuju imovinska prava.
Imovinom POKCG smatraju se i dugovi koje POKCG ima.
POKCG svojom imovinom odgovara za obaveze koje nastanu u njenom poslovanju.
Ako imovina POKCG nije dovoljna za podmirivanje obaveza, za preostali dio obaveza solidarno odgovaraju konstituenti.

Ostvarivanje i sticanje prihoda

Član 16

Materijalno finansijsko poslovanje vodi se u skladu sa zakonskim propisima, a saglasno finansijskom planu i odlukama Skupštine. 
POKCG može sticati sredstva i ostvarivati prihod radi finansiranja sportske djelatnosti od: donacija i poklona, priloga, subvencija, nasljeđa, kamata na uloge, zakupnine, dividende, fondova, usluga, sponzorstva i drugih marketinških aktivnosti, TV prava i sredstava koja država i opština opredijele kroz sufinansiranje obavljanja sportske djelatnosti, u skladu sa zakonom.
Sredstva i prihodi iz stava 2 ovog člana su imovina POKCG.

Arbitraža

Član 17

	Za rješavanje sporova u oblasti sporta između sportskih organizacija OSI POKCG je dužan da obrazuje arbitražu u skladu sa zakonom.
POKCG obrazuje arbitražu za rješavanje sporova (u određenom sportu) u skladu sa opštim aktom koji donosi skupština POKCG.
Arbitar ne može biti lice iz člana 62  zakona o sportu, lice koje je u istoj stvari učestvovalo u odlučivanju u ranijem postupku, lice koje je član organa POKCG, službeno lice ili zaposleni kod  POKCG, kao ni drugo lice za koje se može dovesti u pitanje nepristrasnost u odlučivanju.
Arbitraža ima neparan broj arbitara, a većinu čine arbitri koji imaju VII1 nivo kvalifikacije obrazovanja u oblasti pravnih nauka.


Javnost rada

Član 18

Rad POKCG je javan. POKCG je dužan da javnosti učini dostupnim aktivnosti konferencijama za štampu i saopštenjima putem sredstava javnog informisanja.
Na internet stranici POKCG objavljuje:
1) podatke o sjedištu;
2) akt o osnivanju i statut;
3) sportska pravila;
4) kopiju rješenja o upisu u Registar;
5) izvještaj o poslovanju;
6) podatke o sastavu organa;
7) podatke o arbitraži.



Postupak izrade i usvajanja finansijskih izvještaja

Član 19

POKCG je dužna je da izradi izvještaj o finansijskom poslovanju, u roku i na način propisan zakonom kojim se uređuju uslovi i način obavljanja revizije.
Izvještaj iz stava 1 ovog člana podliježe reviziji.
Ako je izvještaj iz stava 1 ovog člana dobio negativno mišljenje revizora, predsjednik POKCG dužan je da u roku od 15 dana od dana dobijanja mišljenja zakaže vanrednu sjednicu skupštine POKCG, na kojoj će se odlučivati o promjeni upravljačke strukture POKCG.

Zabrana uzimanja nedozvoljenih sredstava

Član 20

POKCG dužan je da u cilju sprečavanja dopinga:
1) utvrdi sankcije i postupak njihovog izricanja;
2) obezbijedi da sportista za kojeg je utvrđeno da je uzimao doping sredstva bude sankcionisan, u skladu sa zakonom i pravilima nadležne međunarodne sportske organizacije;
3) obavještava sportiste i druge članove o važećim propisima koji se odnose na doping u sportu i štetnim posljedicama po zdravlje;
4) najmanje sedam dana prije održavanja odgovarajućeg međunarodnog takmičenja koje organizuje ili koje se pod njegovim nadzorom organizuje prijavi takmičenje Komisiji za antidoping;
5) periodično obavještava Komisiju za antidoping o planovima treninga i priprema reprezentativnih selekcija, a najmanje jednom u toku šest mjeseci.

Prestanak rada sportske organizacije
Član 21

POKCG prestaje sa obavljanjem sportske djelatnosti danom donošenja rješenja o brisanju iz Registra sportskih organizacija.
POKCG briše se iz Registra po službenoj dužnosti ili po zahtjevu predsjednika POKCG-a.
Nadležni organ briše POKCG iz Registra po službenoj dužnosti, ako:
   1) prestane da ispunjava propisane uslove za obavljanje sportske djelatnosti duže od tri mjeseca;
   2) prestane da ispunjava uslove u pogledu strukture članova koji su ga osnovali;
   3) ne ispunjava ciljeve radi kojih je osnovan duže od šest mjeseci;
   4) ne obavlja sportske djelatnosti duže od jedne godine neprekidno;
   5) mu je izrečena mjera zabrane obavljanja djelatnosti zbog toga što ne ispunjava uslove za obavljanje odnosno obavlja djelatnosti suprotno zakonu, a u roku određenom u izrečenoj mjeri ne ispuni uslove, odnosno ne otkloni nepravilnosti;
   6) se utvrdi da je istekao mandat skupštini POKCG, a da duže od 60 dana od dana isteka mandata nije izabrana nova skupština POKCG; i
   7) u drugim slučajevima predviđenim zakonom.
Zahtjev za brisanje POKCG iz Registra, predsjednik POKCG podnosi Ministarstvu zajedno sa odlukom o prestanku rada POKCG.
Odluku o prestanku rada POKCG iz stava 5 ovog člana donosi skupština u skladu sa aktom o osnivanju i statutom POKCG.
U slučaju iz stava 1 ovog člana, POKCG za obaveze odgovara shodno članu 111 st. 4, 5 i 6  zakona.
Rješenje o brisanju POKCG iz Registra donosi Ministarstvo.

Završne odredbe
Član 22

Stupanjem na snagu ovog statuta prestaje da važi Statut od 25.12.2018. godine
Ovaj Statut stupa na snagu danom usvajanja na Skupštini POKCG.
